Diari Oficial de la Generalitat Valenciana


Sumari del DOGV 6146, del 17-11-2009 (2009/13085)

DECRET 211/2009, de 13 de novembre, del Consell, pel qual s'autoritza la implantació d'ensenyances universitàries oficials de grau a la Universitat Politècnica de Valencia.
----------------------------------------------------------------------------------------------------------------------------------------------------------------------------

### Dades del document

Número de DOGV
:   6146

Data del DOGV
:   17-11-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/13527


Data del document
:   13-11-2009

Organisme emissor
:   Conselleria d'Educació

Tipus de document
:   Decret

Anàlisi jurídica

 Descriptors 

:   * centre d'ensenyament
    * universitat
    * ensenyament superior
    * legislació

DECRET 211/2009, de 13 de novembre, del Consell, pel qual s'autoritza la implantació d'ensenyances universitàries oficials de grau a la Universitat Politècnica de Valencia. [2009/13962]  
La Universitat Politècnica de Valencia ha sol·licitat l'autorització per a impartir ensenyances universitàries oficials de grau conduents a l'obtenció dels títols següents: grau en Ciències Ambientals, grau en Gestió Turística, grau en Comunicació Audiovisual, grau en Enginyeria d'Edificació, grau en Enginyeria en Disseny Industrial i Desenrotllament de Productes.  
Els corresponents plans d'estudi han sigut verificats pel Consell d'Universitats en les reunions d'1 de juny i 5 d'octubre de 2009.  
El Consell Valencià d'Universitats i de Formació Superior va ser informat de les propostes d'implantació de les ensenyances en la reunió de 10 de febrer de 2009.  
L'Agència Valenciana d'Avaluació i Prospectiva (AVAP) ha emés els corresponents informes favorables a les propostes d'implantació.  
Per això, de conformitat amb els articles 8.2 i 35.2 de la Llei Orgànica 6/2001, de 21 de desembre, d'Universitats, modificada per la Llei Orgànica 4/2007, de 12 d'abril; l'article 3.3 del Reial Decret 1393/2007, de 29 d'octubre, pel qual s'establix l'ordenació de les ensenyances universitàries oficials, i l'article 37 de la Llei 4/2007, de 9 de febrer, de la Generalitat, de Coordinació del Sistema Universitari Valencià, a proposta del conseller d'Educació i amb la deliberació prèvia del Consell, en la reunió del dia 13 de novembre de 2009,  
DECRETE  
Article 1. Autorització d'ensenyances  
S'autoritza a la Universitat Politècnica de València per a la implantació, per al curs 2009/2010, de les ensenyances que conduïxen a l'obtenció dels títols oficials de grau en:  
1. Ciències Ambientals, les ensenyances del qual seran organitzades per l'Escola Politècnica Superior de Gandia.  
2. Gestió Turística, les ensenyances del qual seran organitzades per l'Escola Politècnica Superior de Gandia.  
3. Comunicació Audiovisual, les ensenyances del qual seran organitzades per l'Escola Politècnica Superior de Gandia.  
4. Enginyeria d'Edificació, les ensenyances del qual seran organitzades per l'Escola Tècnica Superior de Gestió en l'Edificació de Valencia.  
5. Enginyeria en Disseny Industrial i Desenrotllament de Productes, les ensenyances del qual seran organitzades per l'Escola Tècnica Superior d'Enginyeria de Disseny, de Valencia, així com per l'Escola Politècnica Superior d'Alcoi.  
Article 2. Inscripció en el Registre i els seus efectes  
La present autorització es posarà en coneixement del Ministeri d'Educació, a l'efecte que este eleve al Govern la proposta per a l'establiment del caràcter oficial dels títols i la seua inscripció en el Registre d'Universitats, Centres i Títols (RUCT), d'acord amb el que disposa l'article 26 del Reial Decret 1393/2007, de 29 d'octubre, pel qual s'establix l'ordenació de les ensenyances universitàries oficials.  
Article 3. Publicació del pla d'estudis  
Tal com preveu l'article 35.4 de la Llei Orgànica 6/2001, de 21 de desembre, d'Universitats, en la redacció donada per la Llei Orgànica 4/2007, de 12 d'abril, el rector de la Universitat, una vegada que el Govern haja aprovat el caràcter oficial dels títols, ordenarà la publicació dels plans d'estudi en el Boletín Oficial del Estado i en el Diari Oficial de la Comunitat Valenciana.  
Article 4. Procediment d'avaluació  
Segons el que disposa l'article 24.2 del Reial Decret 1393/2007, de 29 d'octubre, pel qual s'establix l'ordenació de les ensenyances universitàries oficials, els títols universitaris autoritzats en este decret hauran de sotmetre's a un procediment d'avaluació cada sis anys a comptar de la data de la seua inscripció en el Registre d'Universitats, Centres i Títols (RUCT), a fi de mantindre'n l'acreditació.  
Article 5. Expedició del títol  
Els títols universitaris seran expedits, en nom del rei, pel rector de la Universitat, d'acord amb el que establix la normativa vigent.  
DISPOSICIÓ ADDICIONAL  
Única. Habilitació reglamentària  
Es faculta el conseller d'Educació per a l'aplicació i l'execució del que disposa el present decret.  
València, 13 de novembre de 2009  
El president de la Generalitat,  
FRANCISCO CAMPS ORTIZ  
El conseller d'Educació,  
ALEJANDRO FONT DE MORA TURÓN